Diari Oficial de la Generalitat Valenciana


Sumari del DOGV 9471, del 16-11-2022 (2022/10141)

RESOLUCIÓ de 28 d'octubre de 2022, de la Direcció General de Qualitat Democràtica, Responsabilitat Social i Foment de l'Autogovern, per la qual s'accepta la renúncia presentada per una de les persones beneficiàries de les beques per a la realització de pràctiques professionals en matèria de memòria democràtica, i es concedeix aquesta beca a la segona integrant de la borsa prioritzada de reserva constituïda en la Resolució de 19 d'octubre de 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10335


Data del document
:   28-10-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 28 d'octubre de 2022, de la Direcció General de Qualitat Democràtica, Responsabilitat Social i Foment de l'Autogovern, per la qual s'accepta la renúncia presentada per una de les persones beneficiàries de les beques per a la realització de pràctiques professionals en matèria de memòria democràtica, i es concedeix aquesta beca a la segona integrant de la borsa prioritzada de reserva constituïda en la Resolució de 19 d'octubre de 2022. [2022/10923]  
  
Mitjançant l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, modificada per l'Ordre 4/2021, de 10 d'agost, per la qual es van aprovar les bases reguladores de la concessió de beques per a la realització de pràctiques professionals en els centres directius de la Conselleria (DOGV 8692, 05.12.2019 i DOGV núm. 9153, de 17.08.2021).  
En el marc de les citades bases, es va adoptar la Resolució de 5 d'abril de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió de dues beques per a la realització de pràctiques professionals en matèria de memòria democràtica durant els exercicis 2022 i 2023 en la Direcció General de Qualitat Democràtica, Responsabilitat Social i Foment de l'Autogovern (DOGV 9321, 20.04.2022).  
Mitjançant la Resolució de 15 de juliol de 2022, de la Conselleria de Participació, Transparència, Cooperació i Qualitat Democràtica, es va ampliar el termini de resolució establit en la Resolució de 5 d'abril de 2022, en tres mesos (DOGV 9386, 19.07.2022).  
Vistes les sol·licituds presentades, després de la realització dels tràmits pertinents, la comissió avaluadora va efectuar proposta motivada de resolució que va servir de fonament per a la Resolució de 19 d'octubre de 2022, de la Conselleria de Participació, Transparència, Cooperació i Qualitat Democràtica, per la qual es van concedir dues beques per a la realització de pràctiques professionals en matèria de memòria democràtica durant els exercicis 2022 i 2023.  
Així mateix, es va publicar una borsa de reserva, prioritzada per ordre de puntuació, amb les persones candidates admeses que no van resultar adjudicatàries, per al supòsit que es produïsquen vacants durant el període de gaudi de les beques, a causa de renúncies, abandonaments, incompliment d'obligacions o qualsevol altra incidència, es puga concedir una nova beca, per la resta del període màxim de gaudi d'aquesta, entre les persones integrants de la borsa. (DOGV 9454, 21.10.2022).  
  
En data 21 d'octubre de 2022, Víctor Enrique Benavides Escriva, amb DNI núm. \*\*\*8179\*\*, beneficiari d'una de les beques atorgades, va presentar en el registre d'entrada de la Conselleria de Participació, Transparència, Cooperació i Qualitat Democràtica un escrit mitjançant el qual renunciava expressament a la beca que li havia sigut concedida.  
En virtut del que s'estableix per l'article 19.3 de l'Ordre 1/2019, en relació amb l'apartat nové de la Resolució de convocatòria, correspon concedir a Carles Najar Frances, amb DNI núm. \*\*\*9818\*\*, primer integrant de la borsa prioritzada de reserva per a cobrir les vacants, la beca a la qual ha renunciat l'adjudicatari. Comunicat a l'interessat va presentar un escrit, en data 24 d'octubre, manifestant la seua no-acceptació a la beca.  
En conseqüència, es va procedir a comunicar a la segona persona integrant de la borsa de reserva la vacant produïda, Laura Bellver Gandia, amb DNI \*\*\*9760\*\*, qui de manera expressa manifestà en un escrit de data 25 d'octubre la seua acceptació a la beca.  
De conformitat amb els articles 9 i 10 de l'Ordre 1/2019, en relació amb l'apartat desé de la Resolució de convocatòria i amb l'article 9 de la Llei 40/2015, d'1 d'octubre, de règim jurídic del sector públic, la competència per a resoldre sobre la concessió d'aquestes beques de pràctiques professionals està delegada en la persona titular de la Direcció General de Qualitat Democràtica, Responsabilitat Social i Foment de l'Autogovern.  
D'acord amb els fets exposats, la normativa citada i altra de pertinent aplicació, resolc:  
  
Primer  
Acceptar la renúncia expressa de Víctor Enrique Benavides Escriva, amb DNI núm. \*\*\*8179\*\*, a la beca que li va ser concedida per Resolució de 19 d'octubre de 2022, de la Conselleria de Participació, Transparència, Cooperació i Qualitat Democràtica.  
  
Segon  
Acceptar la renúncia expressa de Carles Najar Frances, amb DNI núm. \*\*\*9818\*\*, primera persona integrant de la borsa prioritzada de reserva per a cobrir les vacants establida en el resolc tercer de la resolució de concessió.  
  
Tercer  
Concedir a Laura Bellver Gandia, amb DNI \*\*\*9760\*\*, segona integrant de la bossa prioritzada de reserva establida en el resolc tercer de la Resolució de 19 d'octubre de 2022, una beca per a la realització de pràctiques professionals en matèria de memòria democràtica en la Direcció General de Participació, Transparència, Cooperació i Qualitat Democràtica  
  
Quart  
El període de duració de la beca s'iniciarà el dia 1 de novembre de 2022 i finalitzarà el 31 d'octubre de 2023, i es podrà prorrogar aquesta, abans d'aquesta última data, per mitjà de la resolució expressa de la persona titular de la Direcció General de Qualitat Democràtica, Responsabilitat Social i Foment de l'Autogovern, sempre que hi haja consignació adequada i suficient en els pressupostos de la Generalitat per a 2023, i que el desenvolupament de l'activitat que estiga efectuant-se així ho requerisca o ho aconselle.  
La dotació econòmica de la beca serà de mil cent vint euros amb dènou cèntims (1.120,19 ?) bruts mensuals, sense perjudici de ser incrementada aplicant el mateix increment global que el que estableix per a la despesa del sector públic valencià la llei de pressupostos de cada any. Sobre aquest import haurà de practicar-se la retenció corresponent a compte de l'Impost de la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i de les altres disposicions i normativa d'aplicació.  
  
Contra el que es disposa en la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 28 d'octubre de 2022.- El director general de Qualitat Democràtica, Responsabilitat Social i Foment de l'Autogovern (p. d.O. 1/2019, DOGV 8692, 05.12.2019): Iñaki Pérez Rico.